Συντεταγμένες: 48°52′48″N 2°18′43″E﻿ / ﻿48.88000°N 2.31194°E﻿ / 48.88000; 2.31194

Το **Μουσείο Σερνυσί** (Γαλλικά: Musée Cernuschi) είναι μουσείο ασιατικής τέχνης, που ειδικεύεται στις ασιατικές τέχνες και πιο συγκεκριμένα στην τέχνη της Άπω Ανατολής: Κίνα, Ιαπωνία, Κορέα και Βιετνάμ. Βρίσκεται στη λεωφόρο Βελάσκουεθ 7, κοντά στο πάρκο Μονσώ, στο 8ο διαμέρισμα του Παρισιού, στη Γαλλία. Η συλλογή ασιατικής τέχνης του μουσείου Σερνυσί είναι δεύτερη μετά το μουσείο Γκιμέ στο Παρίσι. Το μουσείο ιδρύθηκε το 1898.

Οι πλησιέστερες στάσεις του Μετρό στο Παρίσι είναι Βιλιέ και Μονσώ στη γραμμή 2.

Το Μουσείο Σερνυσί είναι ένα από τα 14 Μουσεία της Πόλης του Παρισιού που από την 1η Ιανουαρίου 2013 τα διαχειρίζεται το δημόσιο διοικητικό ίδρυμα Παρίσι Μουσεία.

Ιστορικό
--------

Εσωτερικό του μουσείου Σερνυσί
Το 1896 ο Ιταλός τραπεζίτης και συλλέκτης έργων τέχνης Ανρί Σερνυσί (1821-1896) δώρισε στην πόλη του Παρισιού την οικία και τις συλλογές του που συγκέντρωσε στα ταξίδια του στην Ασία. Το μουσείο ιδρύθηκε το 1898 και βρίσκεται στο ιδιωτικό μέγαρο που ήταν η κατοικία του Σερνυσί στο Παρίσι. Περιγράφεται ως το δεύτερο παλαιότερο μουσείο Ασιατικής τέχνης στη Γαλλία και το πέμπτο παλαιότερο μουσείο κινεζικής τέχνης στην Ευρώπη. Με τα χρόνια, οι συλλογές του μουσείου αυξήθηκαν σταδιακά από περίπου 5.000 αντικείμενα στο τρέχον σύνολο περίπου 12.500 αντικειμένων τέχνης και αρχαιολογίας. Μετά τις εργασίες ανακαίνισης που έκλεισαν το Μουσείο από το 2001 έως το 2005, ο συνολικός εκθεσιακός χώρος είναι τώρα περίπου 3.200 μ².

Περίπου 900 αντικείμενα βρίσκονται σε μόνιμη έκθεση. Το πιο σημαντικό είναι ο μεγάλος Βούδας του Μεγκούρο, ένα ιαπωνικό χάλκινο άγαλμα του 18ου αιώνα, από την προσωπική συλλογή του Σερνυσί. Άλλα μόνιμα εκθέματα περιλαμβάνουν:

Αίθουσα εκθεμάτων
* Συλλογή από αρχαϊκά χάλκινα έργα (15ος έως 3ος αιώνας π.Χ.)

* Αντικείμενα της δυναστείας Χαν (206 π.Χ. - 220 μ.Χ.)
* Ταφικά αγάλματα από τη δυναστεία του Βόρειου Γουέι (386-534) και τη Δυναστεία Σουέι (581-618)
* Αγάλματα της περιόδου Δυναστείας Τανγκ (618 - 907)
* Κεραμικά από την περίοδο δυναστείας Τανγκ και δυναστείας Σονγκ (6ος έως 13ος αιώνας)
* Επιτύμβιες μάσκες σε επιχρυσωμένο χαλκό που χρονολογείται από τη δυναστεία Λιάο (907-1125)
* Ένα σύνολο σύγχρονων κινεζικών έργων ζωγραφικής, από το πρώτο μισό του 20ου αιώνα.

Στο μουσείο διοργανώνονται επίσης προσωρινές εκθέσεις για την τέχνη της Άπω Ανατολής, διαλέξεις, λογοτεχνικές συναντήσεις και επιδείξεις καλλιγραφίας και ζωγραφικής.

Εκθέματα
--------

* Κανάτα σε σχήμα πάπιας , δυναστεία ΧανΚανάτα σε σχήμα πάπιας , δυναστεία Χαν
* Άλογο που καλπάζει, δυναστεία Χαν (25-220), ΣιτσουάνΆλογο που καλπάζει, δυναστεία Χαν (25-220), Σιτσουάν
* ΜποντισάτβαΜποντισάτβα
* Βουδιστική στήλη, 560Βουδιστική στήλη, 560
* Κεφαλή Μποντισάτβα, δυναστεία Σουέι (581-618)Κεφαλή Μποντισάτβα, δυναστεία Σουέι (581-618)
* Αγαλματίδια που αναπαριστούν της κυρίες της αυλής της δυναστείας Τανγκ (618-907)Αγαλματίδια που αναπαριστούν της κυρίες της αυλής της δυναστείας Τανγκ (618-907)

Εξωτερικοί σύνδεσμοι
--------------------

* Η ιστοσελίδα του μουσείου Σερνυσί (επιλογή γλώσσας)

Παραπομπές
----------

1. ↑ . «parisinsidersguide.com/musee-cernuschi.html».
2. ↑ . «en.parisinfo.com/paris-museum-monument/71076/Musee-Cernuschi-Musee-des-Arts-de-l-Asie-de-la-Ville-de-Paris».
3. ↑ . «visitparisregion.com/en/musee-cernuschi».
4. ↑ . «cernuschi.paris.fr/fr/bibliotheque/archives-des-expositions». Αρχειοθετήθηκε από το πρωτότυπο στις 3 Ιουλίου 2020.
5. ↑ . «do-tours.com/en//guide/713-musee-cernuschi.html». Αρχειοθετήθηκε από το πρωτότυπο στις 4 Ιουλίου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 129146731
* LCCN: n50055341
* ISNI: 0000 0001 2323 6196
* SUDOC: 026393212
* BNF: cb11864918f (data)
* ULAN: 500293964
* NLA: 36537696
* NKC: ko2003204748
* CiNii: DA07235793

 |

 |